wickkiey/tamil-wikipedia-markdown huggingface dataset:
# தேசிய நெடுஞ்சாலை 39 (இந்தியா)



**தேசிய நெடுஞ்சாலை 39** (*National Highway 39 (India)*)(**தே. நெ. 39**) என்பது இந்தியா<nowiki/>வின் தேசிய நெடுஞ்சாலை ஆகும். இந்த நெடுஞ்சாலை இந்திய மாநிலங்களான மத்தியப் பிரதேசம், உத்தரப் பிரதேசம் மற்றும் சார்க்கண்டு வழியாக செல்கிறது.  

## வழித்தடம்
சுமார் 869 கிலோ மீட்டர் நீளமுள்ள (540 மைல்) இந்த நெடுஞ்சாலை ஜான்சி, சத்தர்பூர், பன்னா, சத்னா, ரேவா, இராம்பூர் நாய்கின், சித்தி, சிங்கரௌலி, ரேனுகுட், சக்திநகர் மற்றும் சார்க்கண்டின் சில முக்கிய நகரங்கள் வழியாகச் செல்கிறது.  

சார்க்கண்டில் 262 கி. மீ. நீளமுள்ள இந்த சாலை பிலாசுபூர் கிராமம், காட்வா, டால்டன்கஞ்சில் உள்ள தேசிய நெடுஞ்சாலை-139ஐ இணைக்கிறது. பின்னர் லத்தேஹார் வழியாகச் சந்த்வா தேசிய நெடுஞ்சாலை 22ஐ இணைக்கிறது.
# தேசிய நெடுஞ்சாலை 43 (இந்தியா)


**தேசிய நெடுஞ்சாலை 43** (**தே. நெ. 43**)(*National Highway 43 (India)*) என்பது இந்தியாவின் முதன்மையான தேசிய நெடுஞ்சாலையாகும். இது மத்தியப் பிரதேசத்தில் உள்ள குல்கஞ்சியிலிருந்து சத்தீசுகர் வழியாகச் சார்க்கண்டில் உள்ள சைபாசாவில் முடிவடைகிறது. இந்த தேசிய நெடுஞ்சாலை 1, 062.5 கிமீ நீளமானது. தேசிய நெடுஞ்சாலைகள் மறுசீரமைக்கப்படுவதற்கு முன்பு தே. நெ. 6 பழைய தேசிய நெடுஞ்சாலைகளாக 78, 23 மற்றும் 33 என பல்வேறு எண்களில் அழைக்கப்பட்டது.  

## வழித்தடம்

### மத்தியப் பிரதேசம்
குல்கஞ்ச், ராஜ்புவா அமான்கஞ்ச், பவாய், கட்னி, உமரியா, ஷாஹ்டோல், அனுப்பூர், கோட்மா  

### சத்தீசுகர்
மனேந்திரகர், பைகுந்த்பூர், சூரஜ்பூர், அம்பிகாபூர், பதல்காவ், ஜஷ்புர்நகர்  

### சார்க்கண்டு
கும்லா, பெரோ, நாக்ரி, ராஞ்சி, புண்டு, தமார், சண்டில், மணிகுல், சரைகேலா, சைபாசா  

## சந்திப்புகள்

: குல்கஞ்ச் அருகே முனையம்.  
: பவாய் அருகே  
: காட்னி அருகே  
: சாக்டோல் அருகே  
: அம்பிகாபூர் அருகே  
: அம்பிகாபூர் அருகே  
: கும்லா அருகே  
: கும்லா அருகே தே. நெ. 143ஏ.  
: சண்டில் அருகே  
: சைபாசா அருகே
# யூரோப்பியம்(II) சல்பைடு



**யூரோப்பியம்(II) சல்பைடு** (*Europium(II) sulfide*) என்பது EuS என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறத்தில் காற்றில் நிலைப்புத்தன்மை கொண்ட தூளாக இது காணப்படுகிறது. யூரோப்பியம் சல்பைடில் யூரோப்பியம் +II என்ற ஆக்சிசனேற்ற நிலையைக் கொண்டுள்ளது. அதேசமயம் இலாந்தணைடுகள் ஒரு பொதுவான +III என்ற ஆக்சிசனேற்ற நிலையை வெளிப்படுத்துகின்றன. யூரோப்பியம்(II) சல்பைடின் கியூரி வெப்பநிலை 16.6 கெல்வின் ஆகும். இந்த வெப்பநிலைக்குக் கீழே இது ஒரு ஃபெரோ காந்த சேர்மம் போல செயல்படுகிறது, மேலும் அதற்கு மேலான வெப்பநிலையில் எளிய பாரா காந்த பண்புகளை வெளிப்படுத்துகிறது. EuS ஆனது ஆக்சிசனேற்றத்தின் அறிகுறிகளைக் காட்டத் தொடங்கும் போது, ​​காற்றில் 500 °செல்சியசு வெப்பநிலை வரை நிலைப்புத்தன்மையுடன் காணப்படுகிறது. மந்தவாயுச் சூழலில் இது 1470 °செல்சியசு வெப்பநிலையில் சிதைகிறது.  

## கட்டமைப்பு
யூரோப்பியம்(II) சல்பைடு பாறை உப்பு கட்டமைப்புடன் முகமைய கனசதுரம் (FCC) படிக அணிக்கோவையில் படிகமாகிறது. யூரோப்பியம் மற்றும் கந்தகம் இரண்டும் ஆறின் ஒருங்கிணைப்பு எண்ணுடன் எண்முக ஒருங்கிணைப்பு வடிவவியலைக் கொண்டுள்ளன. Eu-S பிணைப்பின் பிணைப்பு நீளம் 2.41 Å. ஆகும்.  

## தயாரிப்பு
தூள் செய்யப்பட்ட யூரோப்பியம்(III) ஆக்சைடு (Eu<sub>2</sub>O<sub>3</sub>) சேர்மத்துடன் ஐதரசன் சல்பைடைச் சேர்த்து (H<sub>2</sub>S) 1150 °செல்சியசு வெப்பநிலைக்கு சூடுபடுத்தினால் யூரோப்பியம்(II) சல்பைடு உருவாகிறது. வினையில் உருவான கச்சா EuS சேர்மத்திலுள்ள அதிகப்படியான கந்தகத்தை அகற்ற வெற்றிடத்தின் கீழ் 900 °செல்சியசு வெப்பநிலைக்கு சூடுபடுத்தி சுத்திகரிக்கப்படுகிறது.  

:Eu<sub>2</sub>O<sub>3</sub> + 3 H<sub>2</sub>S → 2 EuS + 3 H<sub>2</sub>O + S  

EuS கூடுதலாக யூரோப்பியம் டைகுளோரைடிலிருந்து (EuCl<sub>2</sub>) தயாரிக்கப்பட்டது. இருப்பினும், அத்தகைய பொருட்கள் குளோரைடால் மாசுபடுத்தப்படுகின்றன.
# தேவோசா சட்டமன்றத் தொகுதி


**தேவோசா சட்டமன்றத் தொகுதி** (Teosa Assembly constituency) இந்தியாவின் மகாராட்டிர மாநில சட்டப்பேரவையில் உள்ள உள்ள 288 தொகுதிகளில் ஒன்றாகும். இத்தொகுதியானது அமராவதி மாவட்டத்தில் உள்ள எட்டு தொகுதிகளில் ஒன்றாகும். இது அமராவதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டப் பேரவை உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1978 | சந்திரகாந்த் தாக்கூர் | சுயேச்சை |  |
| 1980 | இந்திய தேசிய காங்கிரசு |  |  |
| 1985 | சரத் தசரே | இந்திய காங்கிரசு |  |
| 1990 | நத்து மங்காலே | இந்தியப் பொதுவுடைமைக் கட்சி |  |
| 1995 | சரத் தசாரே | இந்திய தேசிய காங்கிரசு |  |
| 1999 | சாகேப்ராவ் தாத்தே | பாரதிய ஜனதா கட்சி |  |
| 2004 |  |  |  |
| 2009 | யசோமதி சந்திரகாந்த் தாக்கூர் | இந்திய தேசிய காங்கிரசு |  |
| 2014 |  |  |  |
| 2019 |  |  |  |
| 2024 | ராசேசு சிறீராம்ஜி வான்கடே | பாரதிய ஜனதா கட்சி | } |

## தேர்தல் முடிவுகள்
### 2024
# சத்ய சாய் மகளிர் கல்லூரி


**சத்ய சாய் மகளிர் கல்லூரி** (*Sathya Sai College For Women*) என்பது இந்தியாவில் இராசத்தான் மாநிலத்தில் உள்ள ஜெய்ப்பூர் நகரில் உள்ள ஒரு பெண்கள் கல்லூரி ஆகும். இது ஜெய்ப்பூரின் ஜவகர் நகர் பகுதியில் அமைந்துள்ளது. இக்கல்லூரி இளங்கலை படிப்புகளை வழங்குகிறது. இக்கல்லூரி 1974-இல் நிறுவப்பட்டது. இந்தக் கல்லூரி இராசத்தான் பல்கலைக்கழகத்துடன் இணைக்கப்பட்டுள்ளது.
# மகாராணி கல்லூரி


**மகாராணி கல்லூரி** (*Maharani College*) என்பது இராசத்தான் மாநிலத்தில் உள்ள ஜெய்ப்பூர் நகரில் உள்ள ஒரு பெண்கள் கல்லூரி ஆகும். 1944ஆம் ஆண்டில் நிறுவப்பட்ட இந்த கல்லூரி இராசத்தான் பல்கலைக்கழகத்தின் ஆறு உறுப்புக் கல்லூரிகளில் ஒன்றாகும். இது மகாராணி காயத்ரி தேவி பெயரில் நிறுவப்பட்டது.
# இராசத்தான் கல்லூரி


**இராசத்தான் கல்லூரி** (*Rajasthan College*) என்பது இராசத்தான் பல்கலைக்கழகம் உறுப்புக் கல்லூரி ஆகும். இது இந்தியாவில் இராசத்தான் மாநிலத்தின் தலைநகரான ஜெய்ப்பூரில் அமைந்துள்ள ஒரு முன்னணி கலை மற்றும் சமூக அறிவியல் கல்லூரியாகும். இது 1957ஆம் ஆண்டில் "இராசத்தான் அரசு கல்லூரி" என நிறுவப்பட்டது. இது ராஜஸ்தான் பல்கலைக்கழகத்தின் ஏழு உறுப்புக் கல்லூரிகளில் ஒன்றாகும். இக்கல்லூரியில் நுண்கலை, சமூக அறிவியல் மற்றும் மொழிகளில் இளங்கலை படிப்புகள் வழங்கப்படுகின்றன. இது ஜவஹர்லால் நேரு சாலையில் அமைந்துள்ளது. இக்கல்லூரியில் உள்ள விவேகானந்தர் விடுதி, பல்கலைக்கழக விடுதி, கல்லூரியுடன் தொடர்புடைய விடுதிகள் ஆகும்.
# தேசிய நெடுஞ்சாலை 943 (இந்தியா)



**தேசிய நெடுஞ்சாலை 943** (*National Highway 943 (India)*) பொதுவாக **தே. நெ. 943** என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 43<nowiki/>இன் துணைச் சாலையாகும். தே. நெ. 943 இந்தியாவின் மத்தியப் பிரதேச மாநிலத்தின் வழியாகச் செல்கிறது.  

## வழித்தடம்
பாவாய்-சலேஹா- (ஜசோ) ஜசு-நாகோட்.  

## சந்திப்புகள்

: பவாய் அருகே முனையம்  
: நாகோட் அருகே முனையம்
# தானே சட்டமன்றத் தொகுதி



**தானே சட்டமன்றத் தொகுதி** (*Thane Assembly constituency*) என்பது இந்தியாவின் மகாராட்டிராவின் 288 சட்டமன்றத் தொகுதிகளில் ஒன்றாகும். தானே மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். தானே மும்பைக்கு அருகில் உள்ளது.  

## சட்டப்பேரவை உறுப்பினர்கள்
| 1962 | சம்பா மோகல் | இந்திய தேசிய காங்கிரசு |
| --- | --- | --- |
| 1967 | டி. கே. ராஜர்சி |  |
| 1972 | விமல் ரங்னேகர் |  |
| 1978 | கஜானன் கோலி | ஜனதா கட்சி |
| 1980 | காந்தி கோலி | இந்திய தேசிய காங்கிரசு |
| 1985 | இந்திய தேசிய காங்கிரசு |  |
| 1990 | மோரேஷ்வர் ஜோஷி | சிவ சேனா |
| 1995 |  |  |
| 1999 |  |  |
| 2004 | ஏக்நாத் சிண்டே |  |
| 2009 | ராஜன் பாபுராவ் |  |
| 2014 | சஞ்சய் முகுந்த் கேல்கர் | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்

### 2024
# சஞ்சய் முகுந்த் கேல்கர்


**சஞ்சய் முகுந்த் கேல்கர்** (*Sanjay Mukund Kelkar*) ஓர் இந்திய அரசியல்வாதியும், பாரதிய ஜனதா கட்சி உறுப்பினரும் ஆவார். இவர் மகாராட்டிரா சட்டமன்றத்தில் இரண்டாவது முறையாக உறுப்பினராக உள்ளார்.  

## தொகுதி
சஞ்சய் முகுந்த் கேல்கர் மகாராட்டிரா தானே நகரச் சட்டமன்றத் தொகுதியிலிருந்து தேர்ந்தெடுக்கப்பட்டார்.  

## வகித்த பதவிகள்

- மகாராட்டிரா சட்டப்பேரவை
# தேசிய நெடுஞ்சாலை 156 (இந்தியா)


**தேசிய நெடுஞ்சாலை 156** (*National Highway 156 (India)*) பொதுவாக **தே. நெ. 156** என குறிப்பிடப்படுகிறது. இது இராசத்தானின் நிம்பாகெரா நகரத்தை மத்தியப் பிரதேச எல்லையுடன் இணைக்கும் ஒரு நெடுஞ்சாலை ஆகும்.  

| 81 | நிம்பாகெரா | மத்தியப் பிரதேச எல்லை | 10 | } |
| --- | --- | --- | --- | --- |
# நிம்பாகெரா


**நிம்பாகெரா** (*Nimbahera*) என்பது இந்தியாவின் இராசத்தானில் உள்ள சித்தோர்கார் மாவட்டத்தில் உள்ள ஒரு நகரம் ஆகும். இது சித்தோர்கார் நகரத்திலிருந்து 32 கி. மீ தொலைவிலும், மாநிலத் தலைநகரான ஜெய்ப்பூரிலிருந்து கி. மீ (220 மைல்) தொலைவில் தென்மேற்கிலும் அமைந்துள்ளது. நிம்பாகோரா தொடருந்து மற்றும் சாலை இரண்டின் மூலமும் இணைக்கப்பட்டுள்ளது. இது அஜ்மீரை இரத்லாமுடன் இணைக்கும் தொடருந்து பாதையில் அமைந்துள்ளது.  

நிம்பாகெராவில் மேவதி சமூகத்தின் கணிசமான மக்கள் தொகை உள்ளது.  

## புவியியல்
நிம்பாகெரா 24°37′N 74°41′E/24.62 °N 74.68 °E/ புவியியல் கூற்றில் அமைந்துள்ளது.  

## மக்கள்தொகை
2011ஆம் ஆண்டு மக்கள் தொகை கணக்கெடுப்பின்படி, நிம்பாகோராவின் மக்கள் தொகை 78,123 ஆகும். நிம்பாகோரா மக்கள் தொகையில் 19% பேர் 6 வயதிற்குப்பட்டவர்கள்.  

## பொருளாதாரம்
நிம்பாகெரா கல், கட்டுமானப் பொருளாகவும், பைஞ்சுதை உற்பத்தியில் மூலப்பொருளாகவும் பயன்படுத்தப்படும் ஒரு வகையான சுண்ணக்கல்லிற்கு பெயர் பெற்றது. இதனால் இப்பகுதி பைஞ்சுதை தொழில்களுக்கு பொருத்தமான இடமாகவும், நல்ல வேலைவாய்ப்பின் ஆதாரமாகவும் உள்ளது. நிம்பாகெராவில் ஜே. கே. பைஞ்சுதை, நிம்பாகெரா & மன்க்ரோல், வொண்டர் பைஞ்சுதை மற்றும் நுவோகோ பைஞ்சுதை ஆகிய நான்கு சிமென்ட் ஆலைகள் உள்ளன. வொண்டர் பைஞ்சுதை தனது முதல் ஆலையின் மூலம் ஆண்டுக்கு 3 மில்லியன் டன் பைஞ்சுதையினை உற்பத்தி செய்யும் திறன் கொண்டது.
# மொரிசியசு இரவுக் கொக்கு



**மொரிசியசு இரவு கொக்கு** (*Mauritius night heron*) என்பது மொரிசியசு நாட்டில் அழிந்துபோன இரவுக் கொக்கு சிற்றினமாகும். மேர் ஆக்ஸ் சாங்சில் காணப்படும் மண்டை ஓடு, இடுப்பு, காக்கையலகுருவெலும்பு, அரந்தி, ஆரை மற்றும் கணுக்காலனுவெலும்பு ஆகிய ஏழு துணை புதைபடிவ எலும்புகளால் மட்டுமே இது அறியப்படுகிறது. இன்று காக்கையலகுருவெலும்பு மற்றும் கணுக்காலனுவெலும்பு மட்டுமே எஞ்சியுள்ளன. இது 1893ஆம் ஆண்டில் கேம்பிரிச்சுப் பல்கலைக்கழகத்தைச் சேர்ந்த எட்வர்ட் நியூட்டன் மற்றும் ஹான்ஸ் கடோ ஆகியோரால் உயிரியல் ரீதியாக விவரிக்கப்பட்டது. நியூட்டன் மற்றும் கேடோ ஆகியோர் கணுக்காலனுவெலும்பு 81 முதல் 87 மிமீ வரை அளவிட்டனர். இது 1693ஆம் ஆண்டில் பிரான்சுவா லெகுவாட் என்பவரால் முதன்முதலில் குறிப்பிடப்பட்ட சிறிது நேரத்திலேயே அழிந்துவிட்டதாகக் கருதப்பட்டது. இவர் இதனை பறக்கக் கூடிய பெரிய நாரை என்று விவரித்தார்.
# சி. எஸ். ராதாதேவி



**சி. எஸ். ராதாதேவி** (*C. S. Radhadevi*) கேரளாவைச் சேர்ந்த ஒரு பின்னணிப் பாடகியும், பின்னணி குரல் கலைஞரும், வானொலிக் கலைஞரும் மற்றும் நடிகையும் ஆவார். இராதாதேவி ஏழு தசாப்தங்களாக மலையாள வானொலி ஒலிபரப்புத் துறையில் உள்ளார். 30 வருடங்களில் முப்பதுக்கும் மேற்பட்ட படங்களில் பாடியுள்ளார். கேரளா சங்கீத நாடக அகாதமி கூட்டுறவு, கேரள சங்கீத நாடக அகாதமி விருது, கேரள சங்கீத நாடக அகாதமியின் குருபூஜா விருது, கேரளத் திரைப்பட விமர்சகர் விருது மற்றும் மலையாளத் திரைத்துறைக்கு இவர் செய்த சிறந்த பங்களிப்பிற்காக கேரள மாநில திரைப்பட விருது உள்ளிட்ட பல விருதுகளைப் பெற்றுள்ளார்.  

## வாழ்க்கை வரலாறு.
சி. எஸ். ராதாதேவி 1931 ஆம் ஆண்டில் திருவிதாங்கூரில சிவசங்கரன் பிள்ளை மற்றும் செல்லம்மாள் ஆகியோரின் மகளாகப் பிறந்தார். இவர் சென்னையைச் சேர்ந்த இராமநாத பாகவதரிடம் கருநாடக இசையைக் கற்றுக்கொண்டார். பின்னர் தைக்காடு இசைப் பள்ளியில் ஒரு வருடம் இசை பயின்றார்.  

### சொந்த வாழ்க்கை
பல்கலைக்கழக உதவி பதிவாளராக இருந்த என். நாராயணன் நாயர் என்பவரை இராதாதேவி திருமணம் செய்து கொண்டார். இவர்களுக்கு என். நந்தகோபன் என்ற ஒரு மகன் உள்ளார். தற்போது திருவனந்தபுரத்தில் உள்ள தனது வீட்டில் தங்கியுள்ளார்.  

## தொழில் வாழ்க்கை
இராதாதேவி தனது 13 வயதில் டி. என். கோபிநாதன் நாயர் என்பவர் எழுதிய நாடகத்தில் நடிக்கத் தொடங்கினார். இவரது தந்தை சிவசங்கரன் பிள்ளை ஆரம்பத்தில் இவரது நடிப்பை எதிர்த்தார். 1944 ஆம் ஆண்டில், *யச்சகமோகினி* மற்றும் *அம்பிகாபதி* (தமிழ்) ஆகிய படங்களில் குழந்தை நடிகையாக நடித்தார். இவர் யச்சகமோகினியில் நடித்தடோடல்லாமல் நடனமும் ஆடினார். 1948 ஆம் ஆண்டில், திக்குறிசி சுகுமாரன் இயக்கத்தில் *ஸ்த்ரீ* படத்தில் இரண்டாவது கதாநாயகியாக நடித்தார். பின்னர் நடிகர் பகதூர் இயக்கிய *பல்லதா பஹயான்* என்ற படத்தில் முக்கியக் கதாபாத்திரத்தில் நடித்தார். ஒரு கதாநாயகிக்கான இவரது முதல் டப்பிங் *ஞானசுந்தரி* (1961) படத்தில் இருந்தது. 2018 ஆம் ஆண்டில், இவர் கேரள சங்கீத நாடக அகாடமி கூட்டுறவு மூலம் கௌரவிக்கப்பட்டார். கேரள சங்கீத நாடக அகாதமியின் குருபூஜா விருது, கேரள திரைப்பட விமர்சகர் விருது, தாகூர் ஜெயந்தி விருது, மலையாளத் திரைப்படத் துறைக்கு சிறந்த பங்களிப்பிற்கான கேரள அரசின் திரைப்பட விருது, நாட்டியகிரிகம் விருது, டி. ஆர். சுகுமாரன் நாயர் நினைவு விருது, சுவாதித்திருநாள் சங்கீதசபா விருது, சுவரம் விருது, பாரதியகலாபீடம் சங்கீத சங்கம புரஸ்காரம் மற்றும் 60 ஆண்டுகால சேவைக்கான அகில இந்திய வானொலி விருது உள்ளிட்ட பல விருதுகளையும் இவர் பெற்றுள்ளார்.
# ஜெயந்தன் (இராமாயணம்)


**ஜெயந்தன்**,தேவர்களின் தலைவன் இந்திரன்-இந்திராணி தம்பதியரின் மகனும், ஜெயந்தியின் அண்ணனும் ஆவார்.  
இராமாயணத்தில், ஜெயந்தன் காகம் வடிவம் கொண்டு சீதையை கொத்திய கதை கூறப்பட்டுள்ளது.  
## இராமாயணம்
### காக வடிவத்தில் ஜெயந்தன்
இராமயாணத்தின் சுந்தர காண்டத்தில், இராவணனால் அசோக வனத்தில் சிறைப்பட்டிருக்கும் சீதை, தனக்கும், இராமருக்கும் மட்டும் தெரிந்த ஒரு நிகழ்ச்சியை, இராமருக்கு தெரிவிக்குமாறு அனுமனிடம் கூறினார். 14 ஆண்டு வனவாசத்தின் போது சித்திரகூடம் காட்டில் சீதையின் மடியில் தலைவைத்து இராமன் படுத்திருந்த நேரத்தில் காகம் வடிவத்தில் வந்த ஜெயந்தன் சீதையின் மார்பைக் கொத்திக் கிழித்தான்.இதனை அறிந்த இராமர் ஜெயந்தன் மீது சக்தி வாய்ந்த பிரம்மாஸ்திரத்தை ஏவினார். தன்னை தாக்க வந்த கணை ஜெயந்தனால் தடுக்க இயலாது, இந்திரன், பிரம்மா, சிவன் முதலானவர்களிடம் சரண் அடைந்தான். அவர்கள் கணையை ஏவியவரிடமே சரணாகதி அடைந்தால் மட்டுமே உயிர் தப்புவாய் எனக்கூறினர். அவ்வாறே, ஜெயந்தன் இராமரிடம் சரணாகதி அடைந்து, வலது கண்ணை மட்டும் இழந்து, உயிர் தப்பினான். இராமருக்கு மட்டுமே தெரிந்த இந்நிகழ்ச்சியை கிஷ்கிந்தையில் இருக்கும் இராமரிடம் கூறுவாயாக எனச்சீதை அனுமனிடம் கேட்டுக் கொண்டார்.
# கைராடி


**கைராடி** (*Kairady*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இது ஆயிலூர் கிராம ஊராட்சியின் ஒரு பகுதியாகும்.  

## மக்கள்வகைப்பாடு
2001 ஆம் ஆண்டு இந்திய மக்கள் தொகை கணக்கெடுப்பின் படி, கைராடியின் மொத்த மக்கள் தொகை 8695 ஆகும். இதில் 4248 பேர் ஆண்களும், 4447 பேர் பெண்களுமாவர்.
# கல்லாமலை


**கல்லாமலை** (*Kallamala*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும். இது அகாலி கிராம ஊராட்சியின் கீழ் உள்ளது.  

## மக்கள்வகைப்பாடு
2011 இந்திய மக்கள் தொகை கணக்கெடுப்பின்படி, கல்லாமலை கிராமத்தின் மொத்த மக்கள் தொகை 12,379 ஆகும். அதில் 6,030 பேர் ஆண்களும், 6,349 பெண்களும் ஆவர். ஊரில் மொத்தம் 2,861 வீடுகள் உள்ளன. 0-6 வயதுக்குட்பட்ட குழந்தைகளின் எண்ணிக்கை 1,420 ஆக இருந்தது, அதில் 693 பேர் ஆண் பிள்ளைகளும், 727 பேர் பெண் பிள்ளைகளுமாவர். கல்லாமலையின் ஒட்டுமொத்த எழுத்தறிவு 87.7% ஆகும். அதில் ஆண்களின் எழுத்தறிவு விகிதம் 91.3% என்றும், பெண்களின் எழுத்தறிவு விகிதம் 84.3% என்றும் உள்ளது.
# வாகூர் அணை


**வாகூர் அணை** (*Waghur Dam*) என்பது இந்திய மாநிலமான மகாராட்டிராவில் உள்ள ஜல்கான் மாவட்டத்தில் கந்தாரி மற்றும் வரதிம் அருகே வாகூர் ஆற்றில் அமைந்துள்ள ஒரு மண் நிரப்பு அணையாகும்.  

வாகூர் ஆறு அஜந்தா குகைகள் அருகிலுள்ள அதன் மூலத்திலிருந்து காந்தேசு பகுதி வழியாகப் பாய்கிறது. இங்குப் புகழ்பெற்ற உலக பாரம்பரிய தளமான அஜந்தா குகைகள் ஆற்றின் கரையில் அமைந்துள்ளன. இந்த பெரிய நீர்ப்பாசனத் திட்டத்தின் பணிகள் மகாராட்டிராவின் நீர்வளத் துறையால் எடுக்கப்பட்டு 1978இல் கட்டுமானம் தொடங்கியது. அணையின் முக்கிய நோக்கம் கீழ்நிலைப் பகுதியில் நீர்ப்பாசன நோக்கத்திற்காகத் தண்ணீரை வழங்குவதாகும். பாசனத் தேவைகளைப் பூர்த்தி செய்வதற்காக ஆற்றின் இடது மற்றும் வலது கரைகளில் கால்வாய்கள் கட்டப்பட்டன. 2006ஆம் ஆண்டில், வாகூர் நீர்ப்பிடிப்புப் பகுதியில் சாதனை மழைப்பொழிவு பதிவு செய்யப்பட்டது. அணையின் மீது சுமார் 40 டி. எம். சி தண்ணீர் சேர்ந்தது. 2008ஆம் ஆண்டு நிலவரப்படி, அணையின் நீர்த்தேக்கம் 8.5 டி. எம். சி சேமிப்பு திறனைக் கொண்டிருந்தது.  

அணைக்குக் கூடுதலாக இருபது கசிவு வாயில்கள் திட்டமிடப்பட்டன. இதனால் சேமிப்பு திறன் ஒன்றரை டி. எம். சி அதிகரித்துள்ளது. சுமார் 500 ஆயிரம் மக்களின் குடிநீர்த் தேவைகளைப் பூர்த்தி செய்வதும், வறட்சியால் பாதிக்கப்படும் சுமார் 64,000 ஏக்கர் ( சதுர கிலோமீட்டர்) நிலங்களுக்கு நீர்ப்பாசனம் செய்வதும் இந்தத் திட்டமாகும்.  

## விவரக்குறிப்புகள்
அணையின் உயரம் 13.6 மீட்டராகும். இதன் நீளம் 690 மீட்டர். அணையின் நீர்த்தேக்க கொள்ளளவு 8.5 டி. எம்.. சி.
# முத்துமெனிக்கே ரத்வத்தை



**முத்துமெனிக்கே ரத்வத்தை** ஓர் இலங்கை அரசியல்வாதியும் தேசிய மக்கள் சக்தி கட்சியின் உறுப்பினரும் ஆவார். இவர் 2024 இலங்கை நாடாளுமன்றத் தேர்தலில் அம்பாறை தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். இவர் முன்னாள் பிரதேச சபை உறுப்பினர் ஆவார்  

## தேர்தல் வரலாறு
**முத்துமெனிக்கே ரத்வத்தையின் தேர்தல் வரலாறு**

| 2024 நாடாளுமன்றம் | அம்பாறை மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# பிரியந்த விஜேரத்தின



**பிரியந்த விஜெரத்தின** ஓர் இலங்கை அரசியல்வாதியும் தேசிய மக்கள் சக்தி உறுப்பினரும் ஆவார். இவர் 2024 இலங்கை நாடாளுமன்றத் தேர்தலில் அம்பாறை தேர்தல் மாவட்டத்தில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார்.  

## தேர்தல் வரலாறு
**பிரியந்த விஜேரத்தினவின் தேர்தல் வரலாறு**

| 2024 நாடாளுமன்றம் | அம்பாறை மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# ரேச்சல் அகதா கீன்


**ரேச்சல் அகதா கீன்** (பிறப்பு: 24 அக்டோபர் 1997), தொழில்ரீதியாக **ரே** என்று அறியப்படுகிறார், இவர் ஒரு ஆங்கிலப் பாடகி மற்றும் பாடலாசிரியர் ஆவார்.. *பாலிடோர் ரெக்கார்டு* நிறுவனதுடன் இணைந்தது முதல் இவர் பிரபலமடைந்தார். 2016களில் இவர் "பை யுவர் சைட்" மற்றும் *யூ டோன்ட் நோ மீ* போன்ற பாடல் ஆல்பங்களை முறையே *ஜோனாஸ் ப்ளூ* மற்றும் *ஜாக்ஸ் ஜோன்சுடன்.* இணைந்து வெளியிட்டார்.  

பின் பாலிடோர் நிறுவனத்திலிருந்து வெளியேறிய *ரே* தனது சொந்த ஹுயுமன் ரே சோர்சஸ்* இசை நிறுவனத்தின் மூலம் *My 21st Century Blues'' எனும் பாடல் ஆல்பத்தை 2023ல் வெளியிட்டார். 2024ஆம் ஆண்டில் இவரது பாடல் ஆல்பங்கள் ஆறு **பிரிட் விருது**களை வென்றது. 2024 இல் சிறந்த புதிய கலைஞருக்கான 3 கிராமி விருதுகளுக்கான பரிந்துரைகளைப் பெற்றார்..  
## ஆரம்பகால வாழ்க்கை
ரேச்சல் அகதா கீன் 24 அக்டோபர் 1997 அன்று இலண்டனில் ஆங்கிலேய தந்தைக்கும்-கானா-சுவிட்சர்லாந்தைச் சேர்ந்த தாய்க்கும் பிறந்தார். இவரது தந்தை இசை அமைப்பாளராக இருந்த ஒரு தேவாலயத்தில் நற்செய்தி பாடல்களைப் பாடினார் கோல்ஸ்டன் திருச்சபையின் துவக்கப் பள்ளியிலும் மற்றும் உட்கோட் உயர்நிலைப் பள்ளியிலும் படித்தார். தனது 14வது வயதில் BRIT பள்ளியில் பயின்றார். கீன் தனது பதின்ம வயதின் பெரும்பகுதியை வார இறுதி நாட்களில் *ஸ்டுடியோ* அமர்வுகளில் தொழில்ரீதியாக எப்படி பாடல்களை எழுதுவது என்பதைக் கற்றுக்கொண்டார் ரேயின் தங்கையான அப்பிலின் கீனும் ஒரு பாடகர் மற்றும் பாடலாசிரியர் ஆவார்.
# வாளையார் தொடருந்து நிலையம்


**வாளையார் தொடருந்து நிலையம்** (*Walayar railway station*, நிலைய குறியீடு: WRA) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-6 வகை இந்திய தொடருந்து நிலையம் ஆகும். இது கேரளத்தின், பாலக்காடு மாவட்டத்தில் வாளையார் என்ற ஊரில் உள்ளது.
# தேசிய நெடுஞ்சாலை 311 (இந்தியா)



**தேசிய நெடுஞ்சாலை 311**, பொதுவாக **தே. நெ. 311** (*National Highway 311 (India)*) எனக் குறிப்பிடப்படுவது, இந்தியாவின் ஒரு தேசிய நெடுஞ்சாலை ஆகும். தே. நெ. 311 இந்தியாவில் இராசத்தான் மாநிலத்தில் செல்கிறது.  

## வழித்தடம்
தே. நெ. 311 இராசத்தான் மாநிலத்தில் உள்ள சிங்கானா, கேத்ரி நகர், ஜஸ்ராபூர், நாங்லி சலேடிசிங், பதிவர், சாவாசாரி மற்றும் டைட்டன்வாரா ஆகிய நகரங்களை இணைக்கிறது.  

## சந்திப்புகள்

: சிங்கானா அருகே முனையம்
# சூச்சே


***சூச்சே*** அல்லது ***யூச்சே*** (, ; ) அதிகாரப்பூர்வமாக **சூச்சே கருத்தியல்**, வட கொரிய நாட்டு கருத்தியலும், கொரியத் தொழிலாளர் கட்சியின் அதிகாரப்பூர்வ கருத்தியலும் ஆகும். வட கொரிய மூலங்கள் இந்த கருத்தாக்கத்தை உருவாக்கியவர் நாட்டின் நிறுவனரும் முதல் தலைவருமான கிம் இல் சுங் என்று கூறுகின்றன. கிம் இல் சுங்கின் மகன் கிம் ஜாங் இல், 1970களில் இதை ஒரு தனித்துவமிக்க கருத்தியலாக அறிவிக்கும் வரை இதை ஒரு தனித்துவமிக்க கருத்தியலாக அறிவிக்கும் வரை சூச்சே முதலில் மார்க்சியம்-லெனினிசத்தின் வகை சார்ந்த ஒரு கருத்தியலாக கருதப்பட்டது. கிம் ஜாங் இல் 1980கள் மற்றும் 1990களில் மார்க்சிசம்-லெனினிசத்தில் இருந்து கருத்தியல் இடைவெளிகளை உருவாக்கி தனது தந்தையின் கருத்துக்களின் முக்கியத்துவத்தை அதிகரிப்பதன் மூலம் சூச்சேவை மேலும் வளர்த்தார்.  

*சூச்சே* மார்க்சியம்-லெனினிசத்தின் வரலாற்று பொருள்முதல்வாதக் கருத்துக்களை ஒருங்கிணைக்கிறது, ஆனால் தனிநபர், தேசிய அரசு மற்றும் தேசிய இறையாண்மை ஆகியவற்றையும் வலுவாக வலியுறுத்துகிறது. அரசியல், பொருளாதாரம், இராணுவ சுதந்திரம் ஆகியவற்றை அடைவதன் மூலம் ஒரு நாடு தன்னிறைவு பெற்று முன்னேறும் என்று *சூச்சே* கூறுகிறது. 1970களில் கிம் இல் சுங்கின் வாரிசாக கிம் ஜாங் இல் தோன்றியதால், ஒற்றைக் கருத்தியல் அமைப்பை நிறுவுவதற்கான பத்து கோட்பாடுகளில் வெளிப்படுத்தப்பட்டுள்ளபடி, தலைவருக்கு விசுவாசம் செலுத்துவதில் *சூச்சே* இன்றியமையாத பகுதியாக அதிகளவில் வலியுறுத்தப்பட்டுள்ளது.  

*சூச்சே* ஒரு போலி மதம், ஒரு தேசியவாத அல்லது பாசிச சித்தாந்தம், மார்க்சியம்-லெனினிசத்திலிருந்து ஒரு பிறழ்வு என விமர்சகர்களால் பல்வேறு விதமாக விவரிக்கப்பட்டுள்ளது.  

## சொற்பிறப்பியல்
*சூச்சே என்பது* சீன-யப்பானிய சொல்லான 主體 (சின்ஜிடை:主体) என்பதிலிருந்து வந்தது, யப்பானிய வாசிப்பில் *சுதாய்* ஆகும். 1887 இல் இந்தச் சொல் ** என்ற செர்மானிய சொல்லை மொழிபெயர்க்க உருவாக்கப்பட்டது, இதற்கு செர்மான் கருத்தியலில்,"ஒரு பொருள் அல்லது சூழலை உணரும் அல்லது செயல்படும் நிறுவனம்" என்று பொருள். இந்தச் சொல்லானது நூற்றாண்டின் தொடக்கத்தில் கொரிய மொழிக்கு இடம்பெயர்ந்து இந்த அர்த்தத்தைத் தக்க வைத்துக் கொண்டது. கார்ல் மார்க்சின் எழுத்துகளின் யப்பானிய மொழிபெயர்ப்புகளில் இச்சொல் தோன்றின. மார்க்சின் வட கொரிய பதிப்புகள் *சூச்சே* என்ற சொல்லை 1955 ஆம் ஆண்டில் கிம் இல் சுங்கின் நூல்களில் கூறுவதற்கு முன்பே பயன்படுத்தப்பட்டுள்ளது.  

வட கொரியா பற்றிய சமகால அரசியல் சொற்பொழிவில், *சூச்சே* "சுய-சார்பு", "சுயாட்சி", "சுதந்திரம்" ஆகிய பொருளைக் கொண்டுள்ளது. தென் கொரியர்கள் வட கொரிய கருத்தியல்லை குறிப்பிடாமல் இந்தச் சொல்லை பயன்படுத்துகின்றனர்.
# தேசிய நெடுஞ்சாலை 701அ (இந்தியா)


**தேசிய நெடுஞ்சாலை 701அ** (*National Highway 701A (India)*) என்பது பொதுவாக தே. நெ. 701அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 701அ இந்தியாவின் சம்மு காசுமீர் மாநிலத்தில் செல்கிறது.  

## வழித்தடம்
சம்மு காசுமீர் மாநிலத்தில் பாரமுல்லா மற்றும் குல்மார்க் நகரங்களை தே. நெ. 701அ இணைக்கிறது.  

## முக்கிய குறுக்குச் சாலைகள்

: பாரமுல்லா அருகே முனையம்
# தேசிய நெடுஞ்சாலை 102அ (இந்தியா)


**தேசிய நெடுஞ்சாலை 102அ**, பொதுவாக தே. நெ. 102ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 102அ இந்தியாவின் மணிப்பூர் மாநிலத்தின் வழியாகச் செல்கிறது.  

## வழித்தடம்
தடுபி, பாவோமாட்டா, உக்ருல், பின்ச் கார்னர், கசோம் குல்லன், கம்பாங், தேங்க்னோவ்பல்.  

## முக்கிய குறுக்குச்சாலைகள்

: ததுபி அருகே முனையம்  
: உக்ருல் அருகே  
: தேங்க்னோவ்பல் அருகே முனையம்
# தேசிய நெடுஞ்சாலை 102ஆ (இந்தியா)



**தேசிய நெடுஞ்சாலை 102ஆ**, பொதுவாக தே. நெ. 102ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலைகளுள் ஒன்றாகும். தே. நெ. 102ஆ இந்தியாவின் மணிப்பூர் மற்றும் மிசோராம் மாநிலங்கள் வழியாகச் செல்கிறது. இது மணிப்பூர் அரசாங்கத்தின் வர்த்தமானி ஆணை no.46/9/80-W (Pt′) தேதியிட்ட 01.07.1985 மூலம் ஆற்றுதல் சாலை என்று அழைக்கப்படுகிறது.  

## வழித்தடம்

; மணிப்பூர்  

சுராசந்த்பூர், சிங்கட், சுவாங் தோ, முவலுநாம், சின்சால், துய்வாய் சாலை./  

; மிசோரம்  

கவ்காவ்ன், வடகிழக்கு கவ்டுங்சோய், இந்கோபா, பாவ்ல்ராங், ஹிலியப்புய், சைச்சல், தே. நெ. 6, சைத்துவால் அருகே.  

## முக்கிய குறுக்குச்சாலைகள்

: சுராசந்த்பூர் அருகே முனையம்  
: கெய்பாங் அருகே முனையம்
# திமிதர் பிளகோவ்


**திமிதர் பிளகோவ்நிக்கோலோவ்** (*Dimitar Blagoev Nikolov*) 14 ஜூன் 1856 - 7 மே 1924) பல்காரியாவைச் சேர்ந்த அரசியல் தலைவரும் மற்றும் தத்துவஞானியுமாவார். பல்கேரிய இடதுசாரி அரசியல் இயக்கத்தின் நிறுவனராகவும் மற்றும் பால்கனில் முதல் சமூக ஜனநாயகக் கட்சியான பல்கேரிய சமூக மக்களாட்சிக் கட்சியின் நிறுவனராகவும் இருந்தார். பிளகோவ் உருசிய மார்க்சியத்தின் ஆரம்பகால வரலாற்றில் ஒரு முக்கிய நபராகவும் இருந்தார். பின்னர் பல்கேரிய பொதுவுடைமைக்ட் கட்சியை நிறுவி வழிநடத்தினார். பால்கன் கூட்டமைப்பை நிறுவுவதற்கான யோசனைகளின் முக்கிய ஆதரவாளராக இருந்தார். இவர் பொதுவாக ஒரு பல்கேரியராகவும், எப்போதாவது ஒரு ‘மாசிடோனிய சுலாவ்’ ஆகவும் அடையாளம் காணப்படுகிறார்.  

### போர்க்கால நடவடிக்கைகள் மற்றும் நிலைப்பாடு
இவர் தென்கிழக்கு ஐரோப்பாவில் பெரும் சக்திகளின் வெளிநாட்டு தலையீட்டிற்கு எதிராக இருந்தார். பால்கன் கூட்டாட்சி குடியரசை நம்பினார். இரண்டாம் பால்கன் போர் மற்றும் முதல் உலகப் போரில் பல்கேரியாவின் இராணுவ ஈடுபாடுகளை எதிர்த்தார். பல்கேரியாவின் தேசியச் சட்டப்பேரவையில் 1914 அக்டோபரில், மற்ற குறுகிய சோசலிசவாதிகளுடன் சேர்ந்து, போர்களுக்கு எதிராக வாக்களித்தார். முதலாம் உலகப் போரின்போது, பிளாகோவ் “போரின் ஏகாதிபத்திய தன்மையையும் இரண்டாம் அகிலத்தின் துரோகப் பாத்திரத்தையும்” அம்பலப்படுத்தினார். பிளாகோவ் உருசியாவின் அக்டோபர் புரட்சியைப் பாராட்டினார். போல்செவிக்குகளின் கருத்துக்களுக்காக பிரச்சாரம் செய்தார். இவரது தலைமையின் கீழ் சோசலிசக் கட்சி இரண்டாம் அகிலத்துடன் தன்னை முறித்துக் கொண்டது. 1917 இல் பல்கேரிய தேசிய சட்டமன்றத்தில் ஒரு உரையில், பிளாகோவ் தன்னை “மாசிடோனியன் சுலாவ்” என்று அழைக்குமாறு கோரிக்கை விடுத்தார். 1919 இல் பல்கேரிய தேசிய சட்டமன்றத்தில் திமிதர் பிளாகோவ் படித்த நியூலி உடன்படிக்கைக்கு எதிரான பிரகடனத்தில் பல்கேரிய நிலம் மற்றும் தேசத்தின் பிரிவினைக்கு எதிர்ப்புத் தெரிவித்தார். பல்கேரிய சோவியத் சோசலிசக் குடியரசின் யோசனைகளை பால்கன் சோவியத்தின் ஒரு பகுதியாக ஊக்குவித்தார். சோசலிச கூட்டாட்சிக் குடியரசு, மாசிடோனியா, திரேசு மற்றும் தோப்ருஜாவின் சுதந்திரத்தை உறுதிப்படுத்தும் ஒரே அரசியல் தீர்வாகவும் இந்த உரை இருந்தது.  

### பிற்காலமும் மரணமும்
1919இல் பிளாகோவ் சோசலிசவாதிகளை பொதுவுடைமை தேசியத்துக்குள் கொண்டுவந்தார். மேலும் அந்தக் கட்சி ‘பல்கேரிய பொதுவுடைமைக் கட்சி’ என்று தனது பெயரை மாக் கொண்டது. எனினும், இந்தக் காலகட்டத்தில் பிளாகோவ் மற்றும் ஒட்டுமொத்தக் கட்சியும் அடிப்படை கேள்விகளில் போல்செவிக் நிலைப்பாடுகளை முழுமையாக ஏற்றுக்கொள்ளவில்லை. இது 1918ஆம் ஆண்டு விளாதயா சிப்பாய்கள் கிளர்ச்சி மற்றும் 1923ஆம் ஆண்டு ஜூன் 9ஆம் தேதி நடந்த இராணுவப் புரட்சி ஆகியவற்றின் போது கட்சியின் கொள்கைகளை தீர்மானித்தது. தோல்வியுற்ற செப்டம்பர் எழுச்சியை எதிர்த்தும் இவர் குரல் கொடுத்தார். அந்த நேரத்தில் பல்கேரியா ஒரு புரட்சிக்கு நிலைமைகள் முதிர்ச்சியடையவில்லை என்று நம்பினார்.
# தேசிய நெடுஞ்சாலை 102இ (இந்தியா)



**தேசிய நெடுஞ்சாலை 102இ** (*National Highway 102C (India)*) பொதுவாக தே. நெ. 102இ என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 102இ இந்தியாவின் மணிப்பூர் மாநிலத்தின் வழியாக செல்கிறது.  

## வழித்தடம்
பாலேல்-சந்தேல்.  

## முக்கிய குறுக்குக்ச்சாலை
: பாலேல் அருகே முனையம்
# தர்யாபூர் சட்டமன்றத் தொகுதி


**தர்யாபூர் சட்டமன்றத் தொகுதி** (Daryapur Assembly constituency) என்பது இந்தியாவின் மகாராட்டிர மாநில சட்டப்பேரவையில் 288 தொகுதிகளில் ஒன்றாகும். இத்தொகுதியானது அமராவதி மாவட்டத்தில் அமைந்துள்ள எட்டு தொகுதிகளில் ஒன்றாகும். இது பட்டியல் சாதி வேட்பாளர்களுக்கு ஒதுக்கப்பட்டுள்ளது. இது அமராவதி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1962 | செகநாத் பாட்டீல் | இந்தியக் குடியரசுக் கட்சி |  |
| 1967 | நாராயணராவ் உத்தமராவ் தேசமுக் | இந்திய தேசிய காங்கிரசு |  |
| 1972 | கோகிலா பாட்டீல் |  |  |
| 1978 | சங்கர்ராவ் பாப்டே | அனைத்திந்திய பார்வார்டு பிளாக்கு |  |
| 1980 | இந்திய தேசிய காங்கிரசு |  |  |
| 1985 | ராவ்சாகேப் கடோல் | இந்திய தேசிய காங்கிரசு |  |
| 1990 | பிரகாஷ் குன்வந்தராவ் பர்சகலே | சிவ சேனா |  |
| 1995 |  |  |  |
| 1999 |  |  |  |
| 2004 |  |  |  |
| 2006 | இந்திய தேசிய காங்கிரசு |  |  |
| 2009 | அபிசித் அட்சுல் | சிவ சேனா |  |
| 2014 | ரமேசு கணபத்ராவ் | பாரதிய ஜனதா கட்சி |  |
| 2019 | பல்வந்த் பசுவந்த் வான்கடே | இந்திய தேசிய காங்கிரசு |  |
| 2024 | கசனன் லாவட் | சிவ சேனா (உத்தவ் பாலசாகேப் தாக்கரே) | } |
### 2024
# சிகாகோ தமிழ்ச் சங்கம்



**சிகாகோ தமிழ்ச் சங்கம்** (*Chicago Tamil Sangam*) 1969 ஆம் ஆண்டு ஆகத்து மாதத்தில் நிறுவப்பட்டது. இது அமெரிக்காவின் பழமையான தமிழ்ச் சங்கமாகும். தமிழ் மொழி, பண்பாடு மற்றும் அதன் வளமான பாரம்பரியத்தை சிகாகோ பெருநகரப் பகுதியில் வசிக்கும் ஆயிரக்கணக்கான தமிழர்களின் அன்றாட வாழ்க்கையில் ஒருங்கிணைந்த ஒரு பகுதியாக வைத்திருக்கும் நோக்கத்துடன் இந்த அமைப்பு உருவாக்கப்பட்டது. பல ஆண்டுகளாக, இலக்கியம், பண்பாடு, தொண்டு மற்றும் சமூக நடவடிக்கைகளில் நேரடியாக ஈடுபடுவதன் மூலம் தமிழர்களுக்கு ஒரு சமூக இருப்பை நிறுவுவதில் சிகாகோ தமிழ்ச் சங்கம் தொடர்ந்து உந்துதல் அளித்துள்ளது.  

சிகாகோ தமிழ்ச் சங்கம் தமிழ் மதிப்புகள், கலை மற்றும் மொழியை மேம்படுத்துவதை ஊக்குவிக்கிறது. தமிழ் கலாச்சாரத்தின் வளமான பாரம்பரியத்தில் பங்கேற்கவும், கற்றுக்கொள்ளவும், வளரவும் அடுத்த தலைமுறை தமிழர்களுக்கு இது ஒரு மன்றத்தையும் வழங்குகிறது.  

## செயல்பாடுகள்
சிகாகோ தமிழ்ச் சங்கம் ஆண்டுதோறும் 6 முதல் 8 வரையிலான நிகழ்ச்சிகளை ஏற்பாடு செய்கிறது.  

- பொங்கல் விழா
- முத்தமிழ் விசா
- விளையாட்டு தினம்
- இளக்கிய மலை
- கோடை சுற்றுலா
- எப். எம். எசு. சி. அமைப்பில் சேவை தினம்
- நெடுஞ்சாலைத் துப்புரவு முறையை ஏற்றுக்கொள்வது
- இசை நிகழ்ச்சி
- குழந்தைகள் தினம்
- வியக்க வைக்கும் தமிழ் (2020 இல் அறிமுகப்படுத்தப்பட்ட புதிய திட்டம்)

## நிகழ்த்துக் கலைகள்
பின்வரும் கலைகளுக்கான வகுப்புகளையும் சிகாகோ தமிழ்ச் சங்கம் நடத்துகிறதுஃ  

- பொன் பராய்
- சிலம்பம்
- ஒயிலாட்டம் மற்றும் தேவரட்டம்

## அமைப்பு
1969 ஆம் ஆண்டில் நிறுவப்பட்ட இந்த அமைப்பு அமெரிக்காவின் பழமையான தமிழ்ச் சங்கமாகும். இந்த அமைப்பு 2019 ஆம் ஆண்டில் பொன்விழாவைக் கொண்டாடியது. .  

## உலகத் தமிழ் மாநாடு
வட அமெரிக்காவில் உள்ள தமிழ்ச் சங்கங்களின் கூட்டமைப்பு இணைந்து சிகாகோ தமிழ் சங்கம் 10 ஆவது உலக தமிழ் மாநாட்டை நடத்த திட்டமிட்டது, தமிழ் ஆய்வுகள் குறித்த சர்வதேச மாநாடு-கருத்தரங்கம் 2019 ஆம் ஆண்டு சூலை 4 முதல் சூலை மாதம் 7 வரை , அமெரிக்காவின் இல்லினாய்சில் உள்ள சாம்பெர்க்கில் நடைபெற்றது.
# தேசிய நெடுஞ்சாலை 502அ (இந்தியா)



**தேசிய நெடுஞ்சாலை 502அ** (*National Highway 502A (India)*) பொதுவாக தே. நெ. 502ஏ என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 502அ மிசோராம் மாநிலத்தில் செல்லும் சாலையாகும்.  

## பாதை.
தேசிய நெடுஞ்சாலை 2இல் உள்ள லாங்த்லையில் தொடங்கி மியான்மர் எல்லையில் (கலாடன் சாலை) முடிவடைகிறது.  

## சந்திப்புகள்
: லாங்த்லை அருகே முனையம்
# தத்தா நாயக்


**தத்தா நாயக்** (*Datta Naik*) (12 டிசம்பர் 1927– 30 டிசம்பர் 1987), **என். தத்தா** என்றும் அழைக்கப்படும் இவர், பாலிவுட் திரைப்படங்களில் பணிபுரியும் இசையமைப்பாளர் ஆவார்.  

## இளமை வாழ்க்கை
போர்த்துகேய இந்தியாவின் கோவாவில் பிறந்த நாயக், புகழ்பெற்ற இசை இயக்குநர் எஸ். டி. பர்மனின் உதவியாளராக *பஹார், சாசா*, *ஏக் நாசர்* (1951), *ஜல்* (1952), *ஜீவன் ஜோதி* (1953) மற்றும் *அங்காரே* (1954) போன்ற படங்களில் தனது வாழ்க்கையைத் தொடங்கினார். பாடலாசிரியர் சாகிர் லுதியான்வி சேர்ந்து இசையமைத்த இவரது பாடல்கள் வெற்றிகரமாகவும் இருந்தது. தத்தா நாயக் 1987 டிசம்பர் 30 அன்று இறந்தார்.
# சித்ரகுப்த் (இசையமைப்பாளர்)



**சித்ரகுப்த் ஸ்ரீவஸ்தவா** (*Chitragupt Shrivastava*) (16 நவம்பர் 1917 - 14 ஜனவரி 1991), **சித்ரகுப்த்** என்றும் அழைக்கப்படும் இவர், பாலிவுட் மற்றும் போச்புரித் திரைப்படத்துறையில் இசையமைப்பாளராக பணிபுரிந்தார்.  

## சொந்த வாழ்க்கை
சித்ரகுப்த் இந்தியாவின் பீகார் மாநிலத்தில் கோபால்கஞ்ச் மாவட்டத்திலுள்ள]] சாவ்ரேஜி என்ற கிராமத்தில் காயஸ்தர் குடும்பத்தில் பிறந்தார். இவரது மகன்களான ஆனந்த் ஸ்ரீவஸ்தவா மற்றும் மிலிந்த் ஸ்ரீவஸ்தவா ஆகிய பாலிவுட் இசை இயக்குனர்களாக உள்ளனர்.  

## தொழில் வாழ்க்கை
இவர் பெரும்பாலும் பாடலாசிரியர் மஜ்ரூ சுல்தான்புரியுடன் பணியாற்றினார்.  

இவரது இசையில் *கங்கா கி லஹ்ரேன்* படத்தில் கிஷோர் குமார் மற்றும் லதா மங்கேஷ்கர் பாடிய *மச்சல்டி ஹுய் ஹவா மே சாம் சாம்* என்ற பாடல் வெற்றி பெற்றது. இவர் கிஷோர் குமாரை *பாயல்வாலி தேக் நா* என்ற அரை பாரம்பரிய பாடலையும், *அகர் சன் லே கோய் நக்மா* என்ற பிரபலமான பாடலையும் பாட வைத்தார்.
# பிரதம அமைச்சரின் விஸ்வகர்மா திட்டம்



Editing பயனர்:Sumathy1959/மணல்தொட்டி  

**பிரதம அமைச்சரின் விஸ்வகர்மா திட்டம்**, இந்தியப் பிரதமர் நரேந்திர மோதி தலைமையிலான இந்திய அரசு பாரம்பரியத் தொழில் புரியும் தச்சர், கொல்லர், பொற்கொல்லர், குயவர், சிற்பி, கல் உடைப்பவர், காலணி செய்பவர், படகுகள் வடிவமைப்பவர்கள், கொத்தனார், கூடை, பாய், துடைப்பம் மற்றும் கயிறு திரிப்பவர்கள், கைநெசவுத் நெசவாளர்கள், பாரம்பரியமாக பொம்மை செய்பவர், நாவிதர், பூ மாலைகள் தொடுப்பவர்கள், சலவையாளர்கள், தையல்காரர்கள் மற்றும் மீன்பிடி வலை பின்னுபவர்கள் போன்ற 18 வகையான கலைஞர்களையும் மற்றும் கைவினைஞர்களையும் ஊக்குவிப்பதற்காக *விஸ்வகர்மா' திட்டத்தை* 17 செப்டம்பர் 2023 அன்று அறிவித்தது.  
## திட்டத்தின் நோக்கம்
- திறன் மேம்பாடு : 5 முதல் 7 வரை நாட்கள் வரை அடிப்படைப் பயிற்சி வழங்குதல் மற்றும் 15 நாட்கள் மற்றும் அதற்கு மேற்பட்ட மேம்பட்ட பயிற்சிக்கு நாள் ஒன்றுக்கு ரூபாய் 500 உதவித்தொகை வழங்குதல்.
- அங்கீகாரம் :பயிற்சி முடித்தவர்களுக்கு பிரதம அமைச்சரின் *விஸ்வகர்மா சான்றிதழ்* மற்றும் *அடையாள அட்டை* வழங்குவதன் மூலம் கைவினைஞர்களுக்கு அங்கீகாரம் வழங்குதல்.
- கருவித் தொகுப்பு ஊக்கத்தொகை : கருவித் தொகுப்புகள் வாங்குவதற்கு வாங்க ஊக்கத்தொகை ரூபாய் 15,000 வழங்குதல் .
- கடன் உதவி: அடிப்படைப் பயிற்சி முடித்தவர்களுக்கு தொழில் வளர்ச்சி கடனாக 5% வட்டியில், முதல் தவணையாக 1 இலடசம் (திருப்பி செலுத்தும் காலம் 18 மாதங்கள்) இரண்டாவது தவணையாக 2 இரண்டு இலட்சம் (திருப்பி செலுத்து காலம் 30 மாதங்கள்) வழங்கப்படும். வழங்கப்படும் கடன்களுக்கு வெந்நிலை கடன் ஒப்பந்த பத்திரம் மட்டுமே போதுமானது. கடனுக்கு ஜாமீன் மற்றும் பழைய கடன் விவரம் தேவையில்லை.
- சந்தைப்படுத்துவதற்கு ஆதவளித்தல்: கைவினைஞர்களுக்கு தரச் சான்றிதழ் வழங்குதல், மின்னணு-வணிக தளங்களில் விளம்பரம் மற்றும் பிற சந்தைப்படுத்தல் நடவடிக்கைகளுக்கு ஆதரவு வழங்கப்படும்.
## இத்திட்டதிற்கு தகுதியானவர்கள்
- விண்ணப்பதாரர் மேற்குறித்த தொழில்களில் 18ல் ஒன்றை சொந்தமாக தொழில் செய்யும் கலைஞராகவோ அல்லது கைவினைஞராக இருத்தல் வேண்டும்.
- 18 வயது நிரம்பியராக இருத்தல் வேண்டும்.
- கடந்த 5 ஆண்டுகளில் தொழில் கலைஞர்கள் அல்லது கைவினைஞர்கள் அடிப்படையில் மாநில அல்லது மத்திய அரசுத் திட்டங்களில் கடன் பெற்றிருத்தல் கூடாது. இருப்பினும் வாங்கிய கடனை அடைத்தவர்கள் இத்திட்டத்தில் சேர்ந்து பயனடையலாம்.
- மாநில/மத்திய அரசில் பணிபுரியும் ஊழியர்கள் மற்றும் அவர்தம் குடும்ப உறுப்பினர்கள் இத்திட்டத்தில் சேர இயலாது.
- இத்திட்டத்தில் ஒரு குடும்பத்தில் ஒருவர்மட்டுமே சேரமுடியும்.
## இத்திட்டத்தில் சேர்க்கப்படும் தொழிற்கலைஞர்கள் & கைவினைஞர்கள்
- தச்சர்
- படகு செய்பவர்
- இரும்பு/ கல் தொடர்பாக கலைஞர்கள்
- கவசங்கள் செய்பவர்.
- கொல்லர்
- சுத்தி போன்ற இரும்புக் கருவிகள் செய்பவர்
- பூட்டு செய்பவர்
- சிற்பி
- கல் உடைப்பவர்
- தங்கம்/வெள்ளி நகை பொற்கொல்லர்
- களிமண் சார்ந்து பானை/பொம்மை செய்பவர்
- விலங்குத் தோல் சார்ந்த காலணிகள் செய்பவர்
- கட்டிடக் கொத்தனார்
- கூடை, பாய், துடைப்பம்/ கயிறு பின்னும் கைவினைஞர்கள்
- பாரம்பரிய பொம்மைக் கைவினைஞர்கள்
- நாவிதர்
- பூமாலை தொடுப்பவர்கள்
- சலவைத் தொழிலாளர்கள்
- தையல் கலைஞர்கள்
- மீன்பிடி வலை பின்னும் கைவினைஞர்கள்
# மேல்காட் சட்டமன்றத் தொகுதி



**மேல்காட் சட்டமன்றத் தொகுதி** (Melghat Assembly constituency) என்பது இந்தியாவின் மகாராட்டிரா மாநில சட்டமன்றத் தொகுதியில் உள்ள 288 தொகுதிகளில் ஒன்றாகும். இத்தொகுதியானது அமராவதி மாவட்டத்தில் அமைந்துள்ள எட்டு தொகுதிகளில் இதுவும் ஒன்றாகும். இது பழங்குடியின வேட்பாளருக்கு ஒதுக்கப்பட்டுள்ளது. மேல்காட், அமராவதி மக்களவை தொகுதிக்கு உட்பட்டதாகும்.  

## சட்டப் பேரவை உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1962 | மம்ராஜ் காந்தெல்வால் | சுயேச்சை |  |
| 1967 | டி.என். படேல் | இந்திய தேசிய காங்கிரசு |  |
| 1968 | ராமு பட்டேல் |  |  |
| 1972 |  |  |  |
| 1978 | இந்திய தேசிய காங்கிரசு |  |  |
| 1980 | நாராயண் நானு |  |  |
| 1985 | இந்திய தேசிய காங்கிரசு |  |  |
| 1990 | துளசிராம் காலே |  |  |
| 1995 | பாட்லியா லாங்சா மாவசுகர் | பாரதிய ஜனதா கட்சி |  |
| 1999 | ராசுகுமார் தயாராம் படேல் |  |  |
| 2004 |  |  |  |
| 2009 | கேவல்ராம் துளசிராம் காலே | இந்திய தேசிய காங்கிரசு |  |
| 2014 | பிரபுதாசு பாபுலால் பிலாவேகர் | பாரதிய ஜனதா கட்சி |  |
| 2019 | ராசுகுமார் தயாராம் படேல் | பிரகர் சனசக்தி கட்சி |  |
| 2024 | கேவல்ராம் துளசிராம் காலே | பாரதிய ஜனதா கட்சி | } |
## தேர்தல் முடிவுகள்
### 2024
}}
# தேசிய நெடுஞ்சாலை 215 (இந்தியா)



**தேசிய நெடுஞ்சாலை 215** (**தே. நெ. 215**) இந்தியாவின் தேசிய நெடுஞ்சாலை ஆகும். அருணாச்சல பிரதேச மாநிலத்தின் நாம்சிக், சங்லாங், கோன்சா, கனுபாரி ஆகிய இடங்களை இணைக்கும் வகையில் மகாதேவ்பூர் அருகே தே. நெ. 15 உடன் அதன் சந்திப்பிலிருந்து தொடங்கி அசாம் மாநிலத்தில் திப்ருகர் அருகே தே. நெ. 15 உடன் சந்திப்பில் முடிவடைகிறது.
# தேசிய நெடுஞ்சாலை 115 (இந்தியா)


**தேசிய நெடுஞ்சாலை 115** (*National Highway 115 (India)*) என்பது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை அசாம் மாநிலத்தில் உள்ள சாய்கோகாட், குண்டில் பஜாரை இணைக்கும் டம் டுமா அருகே தே. நெ. 15-ல் அதன் சந்திப்பில் தொடங்கி அருணாச்சல பிரதேச மாநிலத்தில் ரோயிங் அருகே தே. நெ. 13-ல் முடிவடைகிறது. இது அசாமில் 59.12 கி.மீ. அருணாச்சலப் பிரதேசத்தில் 19.50 கி.மீ. என மொத்தம்78.72 கி.மீ. நீளமுடையது.
# தேசிய நெடுஞ்சாலை 315 (இந்தியா)



**தேசிய நெடுஞ்சாலை 315** (*National Highway 315 (India)*)(**தே. நெ. 315**) இந்தியாவின் தேசிய நெடுஞ்சாலை ஆகும். இது அசாமில் உள்ள மகும் மற்றும் லெகாபானியை இணைக்கிறது. தேசிய நெடுஞ்சாலை அசாமின் மகும் அருகே தே. நெ. 15 உடன் அதன் சந்திப்பில் தொடங்கி அசாம் மாநிலத்தில் லெடோ, லேகாபானி, தே. நெ. அருகே லிகோக் மற்றும் இந்தியா/மியான்மர் எல்லையில் முடிவடைகிறது. இது அசாமில் 80.05 கி. மீ. அருணாச்சலப் பிரதேசத்தில் 32.49 கி. மீ. என மொத்தம் 112.54 கி. மீ. நீளமுடையது.
# தளவாய் (பதவி)

, மைசூர் இராச்சிய தளவாய்]]  

**தளவாய்** என்பவர் ஒரு நாட்டின் படைகளின் **தலைமைப் படைத்தலைவர்** ஆவார்.தென்னிந்தியாவை ஆண்ட விஜயநகரப் பேரரசின் மன்னராக பொறுப்பு ஏற்பதற்கு முன்னர் தளவாயாக பணியாற்றியவர் வீரநரசிம்ம ராயன் ஆவார். மைசூர் இராச்சியத்தின் தளவாயாக பதவியில் இருந்தவர்கள் ஐதர் அலி மற்றும் திப்பு சுல்தான் ஆவர்.  

மகாராட்டிரம் மற்றும் கோவா பகுதிகளில் தளவாயாக பணியாற்றியவர்களின் வழித்தோன்றல்கள் **தல்வி** என்ற குடும்பப் பெயராக இட்டுக் கொள்வது வழக்கம்.
# குர்திஸ்தான் (சிரியா)

, துருக்கி, ஈராக் மற்றும் ஈரான் நாடுகளில் வாழும் குர்து மக்கள் வாழும் நிலப்பரப்புகள்]]  

சிரியா நாட்டின் வடக்கில், குர்தி மொழி பேசும் குர்து மக்கள் வாழும் பகுதியாகும். இப்பகுதியை ரோஜாவா அல்லது மேற்கு குர்திஸ்தான் என்பர். சிரியாவின் குர்ஸ்திஸ்தான் பகுதியைச் சுற்றி துருக்கி மற்றும் ஈராக் நாட்டின் எல்லைகள் அமைந்துள்ளது..  

குர்திஸ்தான் என்பது தற்கால துருக்கிய குர்திஸ்தான், ஈராக்கிய குர்திஸ்தான்), ஈரானிய குர்திஸ்தான்) , மற்றும் சிரியாவின் வடக்கு ஆகிய பகுதிகளைக் குறிக்கிறது.
# பிரகார் சனசக்தி கட்சி



**பிரகார் சனசக்தி கட்சி (**Prahar Janshakti Party) (**PHJSP )** என்பது இந்தியாவின் மகாராட்டிரா மாநிலத்தில் உள்ள ஒரு இந்திய அரசியல் கட்சியாகும். பிரகார் சனசக்தியானது 1999 இல் ஓம்பிரகாசு பாபராவ் காது என்பவரால் விவசாயிகள் மேம்பாட்டின் சித்தாந்தத்தை அடிப்படையாகக் கொண்டு நிறுவப்பட்டது.  
## 2024 தேர்தல்
2024 இல் நடைபெற்ற மகாராட்டிர மாநில சட்டமன்றத் தேர்தலில் போட்டியிட, பிரகார் சனசக்தி கட்சிக்கு *மட்டை* சின்னத்தை தேர்தல் ஆணையம் ஒதுக்கீடு செய்தது. இக்கட்சியானது *பரிவர்தன் மகாசக்தி* கூட்டணியில் இணைந்து 38 வேட்பாளர்களை போட்டியிடச் செய்தது.
# தேசிய நெடுஞ்சாலை 315அ (இந்தியா)


**தேசிய நெடுஞ்சாலை 315அ** (தே. நெ. 315அ)(*National Highway 315A (India)*) என்பது வடகிழக்கு இந்தியாவில் உள்ள ஒரு தேசிய நெடுஞ்சாலையாகும். இது அருணாச்சலப் பிரதேசத்தில் உள்ள கோன்சாவையும் அசாமில் உள்ள தின்சுகியாவையும் இணைக்கிறது.  

## வழித்தடம்
தின்சுகியா-நகர்கடியா-கூகஞ்சுரி-கோன்சா.  

## சந்திப்புகள்

- தின்சுகியா அருகே தேசிய நெடுஞ்சாலை 15 உடன் சந்திப்பு
- கொன்சா அருகே தேசிய நெடுஞ்சாலை 215 உடன் சந்திப்பு.
# தேசிய நெடுஞ்சாலை 515 (இந்தியா)



**தேசிய நெடுஞ்சாலை 515** (**தே. நெ. 515**)(*National Highway 515 (India)*) என்பது வடகிழக்கு இந்திய மாநிலங்களான அசாம் மற்றும் அருணாச்சல பிரதேசத்தில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 515 தேமாஜியின் வடக்கே தேசிய நெடுஞ்சாலை 15-யின் குறுக்கே குலாஜனிலிருந்து தொடங்கி கிழக்கு மற்றும் வடகிழக்கு வழியாகச் செல்கிறது. இது 111 கி.மீ. (69 மைல்) தூரத்தினை அசாம் மாநில வழியாகவும், மீதமுள்ள தூரத்தினை அருணாச்சலப் பிரதேசத்திலும் கடக்கிறது.
# தேசிய நெடுஞ்சாலை 715 (இந்தியா)


**தேசிய நெடுஞ்சாலை 715** (**தே. நெ. 715**)(*National Highway 715 (India)*) இந்தியாவில் உள்ள ஒரு தேசிய நெடுஞ்சாலை ஆகும். இது அசாமின் தேஜ்பூர் அருகே தே. நெ. 15 உடனான சந்திப்பிலிருந்து தொடங்கி ஜான்ஜியினை இணைக்கிறது. இந்நெடுஞ்சாலை 195.10 கி.மீ. நீளமுடையது.
# வீ. வருண்குமார்



**வீ. வருண்குமார்** (*V. Varun Kumar*) என்பவர் இந்தியாவின், தமிழ்நாட்டைச் சேர்ந்த இந்தியக் காவல் பணி அலுவலர் ஆவார். இவர் 2011ஆம் ஆண்டில் தேர்வு செய்யப்பட்ட அலுவலர்கள் குழுவைச் சேர்ந்தவர்.  

## வாழ்க்கை குறிப்பு
இவர் தமிழ்நாட்டின் இராமநாதபுரம் மாவட்டத்தைச் சேர்ந்தவர். இவரது தந்தை வீரசேகரன் பொருளாதாரப் பேராசிரியராக இருந்தார். தாய் கல்பனா ஒரு குடும்பத் தலைவி ஆவார். 2010ஆம் ஆண்டு இந்திய ஆட்சிப்பணித் தேர்வுகள் எழுதி அகில இந்திய அளவில் மூன்றாம் இடம்பெற்று தேர்வானார். இந்திய ஆட்சிப்பணி அலுவலாராகும் வாய்ப்பு இருந்தும், இந்தியக் காவல் பணி அலுவலர் பணியை விரும்பி ஏற்று 2011 ஆண்டு பயிற்சி முடித்தார். பின்னர் உதவி காவல் கண்காணிப்பாளராக அருப்புக்கோட்டை, திருப்பத்தூர், சென்னை அதிதீவிரப்படையில் பணிபுரிந்தார். காவல் கண்காணிப்பாளராக பதவி உயர்வு பெற்று பல இடங்களில் பணிபுரிந்தார். தற்போது (2024) திருச்சிராப்பள்ளி மாவட்ட காவல் கண்காணிப்பாளராக பணியாற்றிவருகிறார்.  

## குடும்பம்
இவர் இந்தியக் காவல் பணி அலுவலரான *வந்திதா பாண்டே* என்பவரை மணந்தார். இந்த இணையருக்கு மூன்று மகன்கள் உள்ளனர்.  

## சர்ச்சைகள்
வருண்குமாருக்கும் நாம் தமிழர் கட்சிக்கும் அவ்வப்போது உரசல்கள் ஏற்பட்டுவந்தது. ஒரு கட்டத்தில் அக்கட்சியின் தலைமை ஒருங்கிணைப்பாளரான சீமான் வருண்குமார் தி.மு.கவின் திமுக தகவல் தொழில் நுட்ப அணியினரைப் போல செயல்படுவதாகக் குற்றம் சாட்டினார். 2024 திசம்பர் மாதம் சண்டிகரில் நடந்த ஐந்தாவது இ.கா.ப அதிகாரிகள் மாநாட்டில் கலந்துகொண்டு பேசிய வருண்குமார் நாம் தமிழர் கட்சி ஒரு பிரிவினைவாத இயக்கம் என்று பேசியது சர்ச்சைகளை ஏற்படுதியது. இதனையடுத்து நடத்தை விதிகளை மீறிய வருண்குமார் மீது நடவடிக்கை எடுக்குமாறு நா.த.க.யினர் தமிழ்நாடு காவல்துறை தலைமை இயக்குநரிடம் (டி.ஜி.பி) புகார் அளித்தனர்.  

## பதக்கங்களும் அங்கீகரித்தல்களும்
- சிறப்பாகவும் துணிச்சலாகவும் பணியாற்றியதற்காக வருண்குமாருக்கு 2024 ஆம் ஆண்டு தமிழ்நாடு அரசின் அண்ணா பதக்கம் வழங்கப்பட்டது.
# தேசிய நெடுஞ்சாலை 715அ (இந்தியா)


**தேசிய நெடுஞ்சாலை 715அ**, (*National Highway 715A (India)*) பொதுவாக தே. நெ. 715அ என்று அழைக்கப்படுகிறது. இது இந்தியாவின் ஒரு தேசிய நெடுஞ்சாலை ஆகும். தே. நெ. 715அ இந்தியாவின் அசாம் மாநிலத்தில் ஜாகிரோட், புராகான் மற்றும் பாலுகான் இடையே செல்கிறது.  

## வழித்தடம்
தே. நெ. 715அ அசாம் மாநிலத்தில் மோரிகான் மாவட்டத்தில் உள்ள ஜாகிரோடில் தொடங்குகிறது. இது வடக்கு நோக்கிக் கடந்து செல்கிறது.  

- பாஸ்னாகாட் (மோரிகான் மாவட்டம்)
- புராகான் (மோரிகான் மாவட்டம்)
- பாலுகான் (தர்ரங் மாவட்டம்)

இந்த நெடுஞ்சாலை தர்ரங் மாவட்டத்தின் தல்கான் அருகே முடிவடைகிறது.  

## சந்திப்புகள்
: ஜாகிரோடில் தேசிய நெடுஞ்சாலை 27 உடன் முனையம்.  

: பாலுகான் அருகே தேசிய நெடுஞ்சாலை 15 உடன் தேசிய சந்திப்பு  

## முக்கியத்துவம்
அசாமின் போக்குவரத்து வலையமைப்பில் தே. நெ. 715அ முக்கியப் பங்கு வகிக்கின்றது. இதன் முக்கிய இடம் காரணமாகக் கூடுதல் முக்கியத்துவத்தைக் கொண்டிருக்கும்.  

- **பிராந்திய இணைப்பு**-இந்த நெடுஞ்சாலை அசாமில் உள்ள நகரங்கள் மற்றும் கிராமங்களுக்கு இடையே ஒரு முக்கிய இணைப்பை வழங்கும், வர்த்தகம், பொருட்களின் இயக்கம் மற்றும் உள்ளூர் சமூகங்களுக்கு அத்தியாவசியச் சேவைகளை அணுகுவதை எளிதாக்குகிறது. இது பிராந்தியத்தின் பொருளாதார மற்றும் சமூக வளர்ச்சிக்குப் பங்களிக்கின்றது.
- **மூலோபாய முக்கியத்துவம்**-இந்திய-பூட்டான் எல்லைக்கு அருகில் உள்ள தேசிய நெடுஞ்சாலை 715அ மற்றும் தவாங்கிற்கு அருகில் உள்ள பகுதி, மூலோபாய ரீதியாக மதிப்புமிக்க சொத்தாக மாற்றும். இந்த நெடுஞ்சாலை எல்லைப் பகுதிக்கு அணுகலை வழங்கும். இது எல்லைப் பாதுகாப்பைக் கண்காணிக்கும் மற்றும் நிர்வகிக்கும் இந்தியாவின் திறனை மேம்படுத்துகிறது.
- **எல்லை தாண்டிய வர்த்தகம்:** இந்தியாவிற்கும் பூட்டானுக்கும் இடையிலான வர்த்தகம் மற்றும் சரக்குப் போக்குவரத்தை நெறிப்படுத்தவும், அண்டை நாட்டுடனான இணைப்பை மேம்படுத்தவும் இந்த நெடுஞ்சாலைக்கு வாய்ப்பு உள்ளது.
- **சுற்றுலாத் திறன்:** முறையான வளர்ச்சியின் மூலம், தேசிய நெடுஞ்சாலை 715அ மற்றும் அதைச் சுற்றியுள்ள பகுதிகளும் சுற்றுலாவை ஈர்க்கும் வகையில், இதன் இயற்கை அழகை மேம்படுத்தும் வகையில், எல்லைக்கு அருகாமையில் உள்ளதால், உள்ளூர் பொருளாதாரங்கள் ஊக்குவிக்கப்படும்.
# சித்தூர், பாலக்காடு


**சித்தூர் ** (*Chittur, Palakkad*) என்பது இந்தியாவின், கேரளாத்தின் பாலக்காடு மாவட்டத்தில் உள்ள ஒரு சிற்றூர் ஆகும். இது நல்லெப்பில்லி கிராம ஊராட்சிக்கு உட்பட்டது.  

## மக்கள்வகைப்பாடு
2001 இந்திய மக்கள் தொகை கணக்கெடுப்பின்படி, சித்தூரின் மக்கள் தொகை 5,244 ஆகும். அதில் ஆண்கள் 2,540 பேரும், பெண்கள் 2,704 பேரும் உள்ளனர்.
# தேசிய நெடுஞ்சாலை 153 (இந்தியா)



**தேசிய நெடுஞ்சாலை 153** (தே. நெ. 153)(*National Highway 153 (India)*) என்பது முன்னர் தே. நெ. 216 என அழைக்கப்பட்டது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 53-ன் ஒரு துணைச்சாலையாகும். தே. நெ. 153 இந்தியாவின் சத்தீசுகர் மாநிலத்தின் வழியாகச் செல்கிறது.  

## பாதை.
சராய்பாலி, சாரங்கர், என். எச்.-49, ராய்கர்.  

## சந்திப்புகள்
: சராய்பாலி அருகே முனையம்  
: ராய்கர் அருகே முனையம்
# தேசிய நெடுஞ்சாலை 153ஆ (இந்தியா)


**தேசிய நெடுஞ்சாலை 153ஆ** (*National Highway 153B (India)*) பொதுவாக **தே. நெ. 153ஆ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 153ஆ, இந்தியாவின் ஒடிசா மாநிலத்தின் வழியாகச் செல்கிறது.  

## வழித்தடம்
சரபால்-நக்தீதுல்-ரெட்ஹாகோல்-பௌடா.  

## சந்திப்புகள்
: சரபால் அருகே முனையம்  
: ரெட்கோகோல் அருகே  
: பவுடாவுக்கு அருகில் உள்ள முனையம்
# தேசிய நெடுஞ்சாலை 353 (இந்தியா)



**தேசிய நெடுஞ்சாலை 353** (தே. நெ. 353)(*National Highway 353 (India)*) என்பது கோராயை கரியாருடன் இணைக்கும் நெடுஞ்சாலையாகும். இது தேசிய நெடுஞ்சாலை 53-இன் ஒரு உந்துவண்டி சாலையாகும். தேசிய நெடுஞ்சாலை 353 இந்தியாவின் சத்தீசுகர் மற்றும் ஒடிசா மாநிலங்கள் வழியாகச் செல்கிறது.  

## வழித்தடம்
கோரை அருகே தே. நெ. 53, மகாசமுந்த், பாக்பகாரா, நுவாபாடா, கரியார் அருகே தே. நெ. 59.  

## சந்திப்புகள்

: கோராய் மகாசமுந்து அருகே முனையம்  
: கரியார் அருகே முனையம்
# தேசிய நெடுஞ்சாலை 353ஆ (இந்தியா)



**தேசிய நெடுஞ்சாலை 353ஆ** அல்லது தே. நெ. 353ஆ என்பது இந்தியாவின் ஒரு தேசிய நெடுஞ்சாலை ஆகும். இது **தேசிய நெடுஞ்சாலை 53**-இன் ஒரு துணைச்சாலையாகும். இது இந்தியாவின் மகாராட்டிரா மற்றும் தெலங்காணா மாநிலங்கள் வழியாகச் செல்கிறது.  

## வழித்தடம்

; மகாராட்டிரம்  
ஆசுதி, கோண்ட்பிம்ப்ரி, ராஜுரா, பாமவாடா, கட்சந்தூர், வன்சடி, கோர்பானா-தெலுங்கானா எல்லை.
# இரும்பு(III) பாசுப்பேட்டு


## கட்டமைப்பு
இரும்பு(III) பாசுப்பேட்டு சேர்மம் பொதுவாக α-குவார்ட்சு கட்டமைப்பை ஏற்றுக்கொள்கிறது. இதன் அடிப்படையில் இக்கட்டமைப்பில் நான்முகி Fe(III) மற்றும் பாசுப்பேட் தளங்கள் உள்ளன. இதனால் P மற்றும் Fe ஆகியவை நான்முக மூலக்கூறு வடிவவியலைக் கொண்டுள்ளன. உயர் அழுத்தங்களில், எண்முக Fe மையங்களுடன் மிகவும் அடர்த்தியான கட்டமைப்பிற்கு ஒரு கட்ட மாற்றம் ஏற்படுகிறது. இரண்டு செஞ்சாய்சதுர கட்டமைப்புகளும் ஓர் ஒற்றைச்சரிவச்சு கட்டமைப்பும் அறியப்படுகின்றன. இருநீரேற்றின் இரண்டு உருவங்களில் Fe மையம் இரண்டு பரசுபர சிசு நீர் ஈந்தணைவிகளுடன் எண்முகமாக உள்ளது.  

## பயன்கள்
இரும்பு(III) பாசுப்பேட்டு எஃகு மற்றும் உலோக உற்பத்தி செயல்முறைகளில் பயன்படுத்தப்படுகிறது. ஓர் உலோக மேற்பரப்பில் பிணைக்கப்படும் போது, ​​இரும்பு பாசுப்பேட்டு உலோகத்தின் மேலும் ஆக்சிசனேற்றத்தைத் தடுக்கிறது. இதன் இருப்பு தில்லி இரும்புத் தூணின் அரிப்பு எதிர்ப்பிற்கு ஓரளவு காரணமாகும்.  

இரும்பு(III) பாசுப்பேட்டு பூச்சுகள் பொதுவாக சாயங்கள் அல்லது தூள் பூச்சு தயாரிப்பில் பயன்படுத்தப்படுகின்றன. இது இரும்பு அல்லது எஃகு அடி மூலக்கூறில் ஒட்டுதலை அதிகரிக்கவும், அரிப்பைத் தடுக்கவும் பயன்படுகிறது. அடுத்தடுத்த பூச்சு செயல்முறைகளில் இது முன்கூட்டியே தோல்வியை ஏற்படுத்தும்.  

இலித்தியம் இரும்பு பாசுப்பேட்டு சேர்மத்தை தயாரிக்க இரும்பு(III) பாசுப்பேட்டு பயன்படுகிறது. இது இலித்தியம் இரும்பு பாசுப்பேட்டு மின்கலங்களில் உள்ள எதிர்மிவாயை உருவாக்கப் பயன்படுத்தப்படுகிறது.  

## பூச்சிக் கொல்லி
கரிம வேளாண்மையில் பயன்படுத்த அனுமதிக்கப்பட்ட சில மெல்லுடலி கொல்லிகளில் இரும்பு பாசுப்பேட்டும் ஒன்றாகும். பூச்சிக்கொல்லி மாத்திரைகளில் இரும்பு பாசுப்பேட்டும் ஈடிடிஏ எனப்படும் எத்திலீன் டையமீன் டெட்ரா அசிட்டிக் அமிலம் போன்ற இடுக்கும் முகவியும் சேர்ந்திருக்கும்.  

## கனிமம்
சிட்ரெங்கைட்டு என்பது நீரேறிய இரும்பு(III) பாசுப்பேட்டின் கனிம வடிவமாகும்.  

## சட்ட அங்கீகாரம்
ஐரோப்பிய ஒன்றியத்தில் இரும்பு(III) பாசுப்பேட்டு ஓர் உணவு சேர்க்கையாக அனுமதிக்கப்படவில்லை. 2007 ஆம் ஆண்டில் இயற்றப்பட்ட 2002/46/ஈசி உத்தரவுப்படி அனுமதிக்கப்பட்ட பொருட்களின் பட்டியலிலிருந்து இது திரும்பப் பெறப்பட்டது.
# ரோசன் (இசையமைப்பாளர்)



**ரோசன் லால் நாக்ரத்** (*Roshan Lal Nagrath*) (14 ஜூலை 1917 - 16 நவம்பர் 1967), பொதுவாக **ரோசன்** என்று அறியப்படும் இவர், ஒரு இந்திய **எஸ்ராஜ்** (தில்ரூபாவின் நவீன மாறுபாடு) இசைக் கலைஞரும் மற்றும் இசையமைப்பாளரும் ஆவார். நடிகரும் மற்றும் திரைப்பட இயக்குநர் ராகேஷ் ரோஷன் இவரது மகனாவார். மேலும் இசை அமைப்பாளர் ராஜேஷ் ரோஷன் மற்றும் கிருத்திக் ரோஷன் ஆகிய இருவருக்கும் தந்தைவழி தாத்தா ஆவார்.  

## இளமை வாழ்க்கை
ரோசன் 1917 ஜூலை 14 அன்று பிரித்தானிய இந்தியாவின் பஞ்சாப் மாகாணத்தில் (இப்போது பாக்கித்தானில் உள்ளது) குஜ்ரன்வாலா நகரத்தில் ஒரு பஞ்சாபி சரஸ்வத் பிராமணக் குடும்பத்தில் பிறந்தார். இளம் வயதிலேயே இசைப் பயிற்சிகளைத் தொடங்கிய ரோசன், பின்னர் ஐக்கிய ஆக்ரா மற்றும் அயோத்தி மாகாணத்தில் இருக்கும் பண்டிட் ஸ்ரீகிருஷ்ணா நாராயண் ரத்தன்சங்கர் நிறுவிய மாரிஸ் கல்லூரியில் (நிறுவனத்தின் முதல்வர்) கீழும் பயின்றார். மைகாரின் புகழ்பெற்ற சரோத் இசைக்கலைஞரான அலாவுதீன் கானின் வழிகாட்டுதலின் கீழ் ரோசன் ஒரு திறமையான சரோத் இசைக் கலைஞரானார். 1940 ஆம் ஆண்டில், புது தில்லி, அனைத்திந்திய வானொலியில் நிகழ்ச்சித் தயாரிப்பாளராகவும்/இசைக் கலைஞராகவும் இருந்த *கவாஜா குர்சித் அன்வர்*, ரோசனை தான் இசைக்கும் கருவியான எஸ்ராஜில் பயிற்சி அளித்து நிலையத்தின் பணியாளர் கலைஞராக நியமித்தார். பின்னர், மும்பையில் ஒரு இசையமைப்பாளார் ஆவதற்காக 1948 இல் வானொலியின் பணியை கைவிட்டார்.  

1950களின் முற்பகுதியில், பாடகர்களான முகமது ரபி, முகேஷ் மற்றும் *தலத் மஹ்மூத்* ஆகியோருடன் ரோசன் பணியாற்றினார். 1950களில் தொடங்கி *மல்ஹார்* (1951), *ஷிஷம்* மற்றும் *அன்ஹோனி* (1952) போன்ற திரைப்படங்களுக்கு இசையமைத்தார். இந்த நேரத்தில், *மீரா பஜன்* பாடலுக்கும் இசையமைத்தார். பின்னர்,*நௌபஹார்* (1952) திரைப்படத்திற்காக லதா மங்கேஷ்கர் பாடிய "எயிரி மைன் தோ பிரேம் திவானி மேரா தர்த் நா ஜானே கோயி" என்ற வெற்றி பாடலுக்கும் இசையமைத்தார்.  

இவர் ஒருபோதும் வணிக ரீதியாக வெற்றி பெறவில்லை. இந்திய திரைப்படத் துறையில் பாடலாசிரியர்களான *இந்திவார்* மற்றும் ஆனந்த் பக்சி ஆகியோருக்கு முதல் வாய்ப்புகளை இவர் வழங்கினார்.  

## இறப்பு
ரோசன் 20 ஆண்டுகளுக்கும் மேலாக நாள்பட்ட இதய பிரச்சனையால் அவதிப்பட்டு வந்தார். 1967 நவம்பர் 16 அன்று தனது 50 வயதில் இதய அடைப்பு காரணமாக இறந்தார்.  

- *தாஜ்மஹால்* படத்திற்காக சிறந்த இசை இயக்குனருக்கான பிலிம்பேர் விருது(1963)
# தேசிய நெடுஞ்சாலை 353இ (இந்தியா)



**தேசிய நெடுஞ்சாலை 353இ** (*National Highway 353C (India)*) பொதுவாக தே. நெ. 353இ என்று அழைக்கப்படுகிறது. இது இந்தியாவின் ஒரு தேசிய நெடுஞ்சாலை ஆகும். இது இந்தியாவின் மகாராட்டிரா மற்றும் தெலங்காணா மாநிலங்கள் வழியாக செல்கிறது.  

## வழித்தடம்

; மகாராட்டிரம்  

சகோலி, லக்கண்டூர், வாத்சா, ஆர்மோரி, கட்சிரோலி, சமோர்சி, ஆஷ்டி, அல்லாபள்ளி, சிரோஞ்சா-தெலங்காணா. இது சாகோலியிலிருந்து நீட்டிக்கப்பட்ட பாதையுடன் தெ. நெ. 353இ என மாற்றப்பட்டுள்ளது./